वज़ीर (फ़िल्म)
वज़ीर विधु विनोद चोपड़ा द्वारा निर्मित और विजय नांबियार द्वारा निर्देशित एक भारतीय हिंदी ऐक्शन थ्रिलर फ़िल्म है जो 2016 में रिलीज़ हुई थी। चोपड़ा और अभिजात जोशी द्वारा लिखित इस फ़िल्म में फ़रहान अख़्तर और अमिताभ बच्चन द्वारा चित्रित प्रमुख पात्रों की कहानी आगे बढ़ाने में अदिति राव हैदरी, मानव कौल और नील नितिन मुकेश महत्त्वपूर्ण भूमिका निभाते हैं। अभिजीत देशपांडे द्वारा लिखे गए संवादों पर ग़ज़ल धालीवाल द्वारा किए गए परिष्कारों पर निर्मित इस फ़िल्म में जॉन अब्राहम की विशेष उपस्थिति है। फ़िल्म का संगीत निर्माण में शांतनु मैत्र, अंकित तिवारी, अद्वैत, प्रशांत पिल्लई, रोचक कोहली और गौरव गोड़खिंडी जैसे संगीतकार संलग्न थे। सानू वर्गीज़ ने फ़िल्म के छायांकन में प्रमुख भूमिका निर्वाह की। चोपड़ा की मौलिक कहानी पर आधारित वज़ीर में पहियाकुर्सी का उपयोग करनेवाला एक शतरंज खिलाड़ी से दोस्ती करनेवाले निलंबित आतंकवाद निरोधी दस्ते के अधिकारी की कहानी दर्शाई गई है। 1990 के दशक में फ़िल्म का विचार आने के बाद जोशी के साथ 2000 से चार साल के अंतराल में चोपड़ा ने कहानी अंग्रेज़ी में पूरी की। डस्टिन हॉफ़मैन द्वारा प्रमुख भूमिका निर्वाह होनेवाली यह फ़िल्म चोपड़ा की पहली हॉलीवुड फ़िल्म होनी थी लेकिन निर्माता की मृत्यु के बाद लगभग आठ साल तक वैसे ही पड़ी रही। बाद में हिंदी फ़िल्म बनाने का निर्णय करकर चोपड़ा और जोशी ने फिर से फ़िल्म का पटकथा लिखा। 28 सितंबर 2014 को छायांकन की प्रक्रिया शुरू हुई। 8 जनवरी 2016 को रिलीज़ होने पर वज़ीर को समीक्षक से मिश्रित और सकारात्मक प्रतिक्रियाएँ मिली जहाँ दोनों प्रमुख पात्रों की प्रदर्शनी और ऐक्शन दृश्यों की तारीफ़ तो हुई लेकिन फ़िल्म की आसानी से अनुमान की जा सकनेवाली कहानी की आलोचना हुई। वैश्विक स्तर पर ₹78.69 करोड़ की आमदनी के साथ यह फ़िल्म बॉक्स ऑफ़िस में ख़ास सफल नहीं थी।